CELEX: E2007P0001
Language: el
Date: 2007-01-31 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Fürstliches Landgericht με απόφαση του εν λόγω Δικαστηρίου, της 31ης Ιανουαρίου 2007 , όσον αφορά την ποινική διαδικασία κατά του Sedin Poric (Υπόθεση E-1/07)

28.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/13
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Fürstliches Landgericht με απόφαση του εν λόγω Δικαστηρίου, της 31ης Ιανουαρίου 2007, όσον αφορά την ποινική διαδικασία κατά του Sedin Poric
   
   (Υπόθεση E-1/07)
   (2007/C 143/08)
   Με απόφαση της 31ης Ιανουαρίου 2007 του Δικαστηρίου του Πριγκιπάτου του Λιχτενστάιν (Fürstliches Landgericht) υποβλήθηκε αίτηση προς το Δικαστήριο ΕΖΕΣ, η οποία καταχωρίσθηκε στη Γραμματεία του Δικαστηρίου στις 7 Φεβρουαρίου 2007, για την έκδοση συμβουλευτικής γνώμης όσον αφορά την ποινική διαδικασία κατά του Sedin Poric σχετικά με τα ακόλουθα ερωτήματα:
   
               1.
            
            
               Μία διάταξη όπως εκείνη του άρθρου 57α του νόμου περί δικηγόρων [Rechtsanwaltsgesetz] του Λιχτενστάιν, που προβλέπει ότι σε διαδικασία κατά την οποία ένας εκ των διαδίκων εκπροσωπείται από δικηγόρο ή πρέπει να διορισθεί συνήγορος, ο παρέχων υπηρεσίες ευρωπαίος δικηγόρος πρέπει να απευθυνθεί σε τοπικό δικηγόρο προκειμένου να ενεργήσουν κατόπιν συμφωνίας [Einvernehmensrechtsanwalt] δυνάμει του άρθρου 49 του νόμου περί δικηγόρων του Λιχτενστάιν, συνάδει προς τις διατάξεις της συμφωνίας ΕΟΧ σχετικά με την ελεύθερη παροχή υπηρεσιών (άρθρο 36 παράγραφος 1 της συμφωνίας ΕΟΧ), και ειδικότερα προς την οδηγία 77/249/ΕΟΚ του Συμβουλίου, της 22ας Μαρτίου 1977, για τη διευκόλυνση της πραγματικής άσκησης της ελεύθερης παροχής υπηρεσιών από δικηγόρους, και ιδίως με τη δεύτερη περίπτωση του άρθρου 5;
            
         
               2.
            
            
               Σε περίπτωση που το Δικαστήριο ΕΖΕΣ απαντήσει αρνητικά στην πρώτη ερώτηση: είναι δυνατόν μια διάταξη εθνικής νομοθεσίας, όπως εκείνη του άρθρου 57α του νόμου περί δικηγόρων του Λιχτενστάιν, η οποία δεν μεταφέρει κατά τον δέοντα τρόπο στην εθνική νομοθεσία οδηγία εκδοθείσα σύμφωνα με το άρθρο 7 στοιχείο β) της συμφωνίας ΕΟΧ, όπως η οδηγία που αναφέρεται στην ερώτηση 1, να εφαρμόζεται, παρά ταύτα, σε κράτος που αποτελεί συμβαλλόμενο μέρος της συμφωνίας ΕΟΧ;